Jul 14,2015
మరో ఏడాది స్తబ్దతే: మర్కిట్‌
న్యూఢిల్లీ: దేశంలో ప్రయివేటు రంగ వ్యాపారంపై విశ్వాసం 2009 అక్టోబర్‌ నాటి కనిష్ట స్థాయికి పడిపోయిందని మర్కిట్‌ సర్వేలో వెల్లడయ్యింది. ఈ స్తబ్దత మరో ఏడాది కొనసాగుతుందని హెచ్చరిం చింది. మర్కిట్‌ ఇండియా బిజినెస్‌ అవుట్‌లుక్‌ సర్వే ప్రకారం ఈ ఏడాది జూన్‌లో ప్రజలు అంచనా వేసిన ఉత్పత్తిలో 22 శాతం తగ్గుదల చోటు చేసుకుంది. అక్టోబర్‌ 2009లో ఈ స్థాయిలో విశ్వాసం చోటు చేసుకుంది. అదే విధంగా ప్రపంచ సగటుతో పోల్చితే భారత్‌లో నికర నిల్వ కూడా తక్కువగా ఉంది. రానున్న 12 మాసాల్లోనూ ఈ నిల్వ మధ్యస్థంగానే కొనసాగుతుందని ఆ సర్వేలో పేర్కొంది. ఈ ఏడాది జూన్‌లో దేశీయ కంపెనీలు సానుకూల ప్రగతినే కనబర్చాయని మర్కిట్‌ పేర్కొంది. గత ఫిబ్రవరి నుంచి మాత్రం ఇది బలహీనంగా కొనసాగుతుందని మర్కిట్‌ ఎకనామిస్టు పొల్లియాన్న డె లిమా పేర్కొన్నారు. పోటితత్వం కూడా వ్యాపారంపై ఒత్తిడి పెంచుతుందన్నారు. ముడి సరుకుల కొరత, పన్నుల పెంపు, ఎగిసిపడుతోన్న ద్రవ్యోల్బణం వ్యాపారంపై విశ్వాసాన్ని కోల్పేయేలా చేస్తున్నాయన్నారు. నూతన నియామకాల్లో కూడా స్తబ్దత కొనసాగుతుందని పేర్కొన్నారు.
మీ స్నేహితులకు రికమెండ్ చెయ్యండి